حدائق بخشش

حدائق بخشش امام احمد رضا خان کا نعتیہ دیوان ہے جو تین حصوں پر مشتمل ہے۔ اس کا پہلا حصہ 1325ھ بمطابق 1907ء میں مرتب ہوا۔ اب تک کی تحقیق کے مطابق پہلے دونوں حصوں کی اشاعت پہلی بار 1926ء میں ہوئی۔ اس مجموعے میں اردو کے علاوہ کچھ کلام فارسی اور عربی زبان کا بھی ہے۔ اس میں شامل مشہور نعتوں میں قصیدہ نور، قصیدہ معراجیہ، سلام مصطفیٰ جان رحمت پہ لاکھوں سلام، سب سے اعلیٰ و اعلیٰ ہمارا نبی، لَم یَاتِ نَظِیرُکَ فِی نَظَر وغیرہ شامل ہیں۔ حدائق بخشش کی نعتوں کا کئی علاقائی زبانوں و انگریزی،عربی و فارسی میں منظوم ترجمہ کیا گيا ہے۔ اس کی کئی شروحات لکھی گئی ہیں، بہت سی نعتوں کو مشہور شعرا نے تضمین کیا ہے۔ خاص کر سلام رضا اور قصیدہ نور کو۔

وجہ تسمیہ 
دیوان حدائق بخشش کا نام تاریخی ہے یعنی اس کے اعداد 1325 بنتے ہیں اور 1325 ہجری (1907ء) میں ہی مرتب کیا گیا۔ حدائق حدیقہ کی جمع ہے، حدیقہ عربی میں باغ کو کہتے ہیں اور بخشش فارسی زبان کا لفظ ہے جو انعام، عطیہ، معافی، عفو درگزر وغیرہ کے معنی دیتا ہے۔ بعد میں آنے والے نعت گو حضرات نے اسی نام کی مناسبت سے اپنے نعتیہ مجموعوں کے نام رکھے ہیں جیسے سفینۂ بخشش، وسائل بخشش وغیرہ۔

طباعت و اشاعت 
مولانا شمس بریلوی نے اپنی تحقیق میں لکھا ہے کہ 
جبکہ ڈاکٹر مسعود احمد نقشبندی کی رائے ہے کہ حدائق بخشش حصہ دوم 1921ء کے بعد شائع ہوا۔ عبد الحکیم شرف قادری کی رائے بھی یہی ہے، لیکن حدائق بخشش پر کام کرنے والے ڈاکٹر فضل ارحمان شرر مصباحی نے اپنے مقالے میں لکھا ہے

مطبوعہ نسخے

تنقیدی مقالات 
 کلام رضا کا تحقیقی و ادبی جائزہ، شمس بریلوی، (576 صفحات)، جولائی 1976ء
 امام نعت گویان، سید محمد مرغوب (144 صفحات)، 1977ء
 فن شاعری اور حسان الہند، علامہ عبد الستار ہمدانی مصروف،

شروحات 
 وثائق بخشش (حصہ اول) شرح حدائق بخشش، شارحمولانا مفتی ابو الظفر غلام یاسین راز امجدی اعظمی، (286 صفحات) فروری 1976ء
یہ حدائقِ بخشش کی اوّلین شرح ہے۔ اشعار کی شرح کے حوالے سے مفتی ابو الظفر غلام یاسین صاحب نے اختصار کو ملحوظ رکھتے ہوئے نہایت جامع انداز سے فصیح و بلیغ زبان میں اپنے خیالات کو پیش کیا ہے۔
 سخن رضا مطلب ہائے حدائق بخشش، مولانا صوفی محمد اول قادری رضوی سنبھلی (بڑے حجم کے 432 صفحات)، 1992ء۔
یہ مختصر شرح حدائق بخشش، صوفی محمد اول صاحب کی ہے، اس مختصر شرح میں شارح پہلے نعت کے اشعار دیتے ہیں پھر مشکل الفاظ کے معنی اور پھر ان اشعار کا مطلب دیتے ہیں۔ اس میں اشعار کی تشریح کو ملحوظ رکھا گيا ہے۔ لغوی حوالے سے اشعار کی تشریح بیان کی ہے۔
 الحقائق فی الحدائق المعروف شرح حدائق بخشش، مفتی فیض احمد اویسی، 25 جلدیں، 1994 تا تاحال۔
اس شرح کی پہلی جلد 1994ء میں شائع ہوئی، شارح کی وفات (2010ء) تک اس کی 14 جلدیں شائع ہو چکی تھیں۔ مولانا اویسی پہلے نعت کا ایک شعر دیتے ہیں، اس کے بعد حل لغات کے طور پر معنی و مفاہیم مختصرا دیتے ہیں، پھر اس کی شرح بیان کرتے ہیں۔ موضوع سے متعلق قرآن کریم اور احادیث کے کثیر حوالے دیتے ہیں، بعض جگہ علمی، عقلی اور منطقی انداز کو بھی پیش کرتے ہيں۔ بزگان دین کے اقوال و قصائص کو بھی بے تکان بیان کرتے ہیں۔
 شرح کلام رضا فی نعت مصطفیٰ، مفتی، غلام حسن قادری (1114 صفحات) حدائق بخشش کی 101 نعتوں کی شرح
 عرفان رضا در مدح مصطفے، علامہ عبد الستار ہمدانی مصروف، (دو جلدیں) حدائق بخشش میں سے صنعت تجنیس کامل (تام) کے 130 اشعار کی شرح
 عطر حدائق بخشش، مفتی، محمد عارف محمود خان قادری، (80 صفحات)

مزید دیکھیے 
 احمد رضا خان
 نعت
 سلام
 قصیدہ

حوالہ جات 

حدائق بخشش
1907ء کی کتابیں
1926ء کی کتابیں
بریلوی مکتب فکر کی کتابیں
تصانیف احمد رضا خان بریلوی